આખી ફિલ્મ રતનપુરમાં છે. એક સમય હતો જ્યારે રતનપુરમાં સુખનો સમુદ્ર ઊછળતો હતો, પણ હવે વાત બદલાઈ ગઈ છે. રતનપુર પર ગેહલોતસિંહ (શરદ કેળકર)ના જુલમનું રાજ ચાલી રહ્યું છે. ગેહલોતસિંહના નામથી એકેક માણસ ધ્રૂજે છે. ગેહલોતસિંહને બાજુમાં આવેલા બીજા એક રાજવી પરિવાર સાથે પેઢીઓથી દુશ્મની છે, પણ હવે એ પરિવારમાં રાજકુમારી સાવી (કાજલ અગરવાલ) એક જ વધી છે. ગેહલોતસિંહ સાવીને કિડનૅપ કરી તેની રખાત બનાવીને દુશ્મની વસૂલ કરવા માગે છે, પણ એવું કંઈ બને એ પહેલાં ગબ્બર સિંહ (પવન કલ્યાણ) વચ્ચે આવે છે. ગબ્બર સિંહ પોલીસ-ઇન્સ્પેક્ટર છે અને રતનપુર ગામમાં તેને શાંતિ લઈ આવવા માટે જ મૂકવામાં આવ્યો છે. ગબ્બર સિંહ રતનપુરમાં આવીને સાવીના પ્રેમમાં પણ પડે છે અને ગેહલોતસિંહની સામે જંગ પણ શરૂ કરે છે.